OzLabs/hebrew-wiki-articles huggingface dataset:
סליז'אן שריפוב

סליז'אן שריפוב (ברוסית: Салижан Шакирович Шарипов; ) הוא קוסמונאוט רוסי ממוצא אוזבקי שטס לחלל מספר פעמים.

==ביוגרפיה==
סליז'אן שריפוב נולד למשפחה אוזבקית בעיירה שבקרבת אוש בקירגיזסטן הסובייטית שאז הייתה חלק של ברית המועצות. בשנת 1981 הוא סיים לימודי בית ספר ונסע לאורנבורג בכוונה להתקבל לבית ספר לטיסה של חיל האוויר הסובייטי. כאשר נודע לו שבית ספר לא מכין טייסי קרב, חזר הביתה (לפי גרסה אחרת לא עבר את בחינות קבלה ברמה מספקת. בשנת 1982 התגייס לצבא ברית המועצות והתקבל לשרות ביחידה של חיל האוויר. ממנה נשלח בחרקוב לבית ספר לטייסי קרב אותו סיים בשנת 1987. הוא שירת ביחידות החיל עד לשנת 1990.

בשנת 1990 שריפוב נשלח למרכז גגארין להכשרת קוסמונאוטים וסיים קורס הכנה לטיסות חלל. במקביל ללימודים בקורס הוא סיים לימודי תואר שני וקיבל תואר מהנדס בתחום אקולוגיה בשנת 1994.

בשנת 1997 שריפוב הגיע לארצות הברית והחל הכנות לטיסה במעבורת חלל. בינואר 1998 הוא טס לחלל במעבורת החלל אנדוור STS-89 (טרנס וילקאט היה מפקד צוות). המעבורת התחברה לתחנת החלל מיר עם אספקה חדשה וחבר צוות חדש. לאחר ביצוע תוכנית שכללה עם ניסויים הוא חזר לכדור הארץ.

שריפוב חזר לרוסיה והחל הכנות לטיסה לתחנת החלל הבין-לאומית. הוא היה מפקד טיסה סויוז TMA-5 בה בשנת 2005 הגיע לתחנת החלל ביחד עם מפקד משלחת מס' 10 לירוי צ'יאו. הם שהו בתחנת החלל כחצי שנה במהלכה ביצעו ניסויים לפי תוכנית וביצעו פעולות נדרשות לתחזוקת התחנה. בין היתר שריפוב ביצע פעמיים פעילות חוץ רכבית באורך כולל של 10 שעות.

בשנים 2005–2006 שריפוב היה נציג רוסקוסמוס במרכז החלל ג'ונסון. בשנת 2006 הוא חזר לרוסיה וכיהן בתפקיד ניהולי ביחידת הקוסמונאוטים. הוא עזב את היחידה בשנת 2008 ומונה לתפקיד ניהולי במרכז גגארין להכשרת קוסמונאוטים.

על פעילותו בתחום החלל לשריפוב הוענקו עיטורים של רוסיה, קירגיזיה, אוזבקיסטן וטג'יקיסטן.

בשנת 2012 הוא היה גיבור של סרט תיעודי "מוסלמים שהם גאווה של רוסיה".

==קישורים חיצוניים==

* [http://www.spacefacts.de/bios/cosmonauts/english/sharipov_salizhan.htm תקציר נתונים באתר ספייספאקטס]
* [http://www.astronautix.com/sharipov.html נתונים מאנציקלפדיית החלל]
* [https://www.gctc.ru/main.php?id=1113 ביוגרפיה באתר רוסקוסמוס]
* [https://warheroes.ru/hero/hero.asp?Hero_id=3884 ביוגרפיה] 

==הערות שוליים==

קטגוריה:קוסמונאוטים רוסים
קטגוריה:גיבורי הפדרציה הרוסית
קטגוריה:טייסי חיל האוויר הסובייטי
קטגוריה:אנשי צוות תחנת החלל הבין-לאומית
קטגוריה:רוסים שנולדו ב-1964
בילי בריק

ויליאם ניקולס בריק (באנגלית: William Nicholas Byrk; נולד ב-31 באוקטובר 1999) הוא שחקן וקולנוען קנדי.
== ביוגרפיה ==
בילי בריק נולד ב-31 באוקטובר 1999 בטורונטו, אונטריו שבקנדה, בנם של השחקן גרג בריק <small>(אנ')</small> ומעצבת הפנים דניאלה בריק. יש לו אח גדול, דמפסי, אף הוא שחקן, ואחות, אלה.

== קריירה ==
<ref></ref>הופעתו הראשונה על מסך הטלוויזיה הייתה בשנת 2019 בפרק בסדרת הטלוויזיה "ג'ט". שנה לאחר מכן הופיע בסרטו הקצר של פין וולפהארד, "משמרות לילה" . הסרט הוצג בפסיטבל הקולנוע של קלגרי.

בשנת 2020 שיחק בתפקיד חוזר בעונה הרביעית של סדרת הטלוויזיה "ויינונה ארפ".<ref></ref>

בשנת 2021 שיחק בסרט הקולנוע "משבר" בתפקיד בנה של אוונג'לין לילי. באותה שנה שיחק בסרטו של ג'ייסון רייטמן "מכסחי השדים: החיים שאחרי", הסרט הרביעי בזיכיון "מכסחי השדים".

בשנת 2022 הצטלם לתפקיד ראשי בסרטו של ג'סי אייזנברג, "כשתסיים להציל את העולם" לצד ג'וליאן מור ופין וולפהארד. <ref></ref>

בפברואר 2023 פורסם שוולפהארד ובריק יביימו את קומדיית האימה, "Hell of a Summer".<ref name=":02"></ref>

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2021
|משבר
|דייוויד ריימן
|
|-
|מכסחי השדים: החיים שאחרי
|זק
|
|-
| rowspan="2" |2023
|כשתסיים להציל את העולם
|קייל
|
|-
|Hell of a Summer
|בובי
|גם במאי, תסריטאי ומפיק<ref name=":02" />
|-
|2025
|Friendship 
|
|
|-
|TBA
|SNL 1975
|
|
|}
{| class="wikitable"
|+
!שנה
!סדרה
!תפקיד
!הערות
|-
|2019
|ג'ט
|סלים
|פרק: "Phoenix"
|-
|2020–2021
|ויינונה ארפ
|בילי קלנטון
|6 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה קנדים
קטגוריה:במאי קולנוע קנדים
קטגוריה:תסריטאי קולנוע קנדים
קטגוריה:קנדים שנולדו ב-1999
הבנק המרכזי של הודו

הבנק המרכזי של הודו (בהינדי: भारतीय रिज़र्व बैंक; באנגלית: Reserve Bank of India; תעתיק מקוצר: RBI) הוא הבנק המרכזי והגוף הרגולטורי של הודו המנהל את מערכות התשלומים העיקריות במדינה ופועל לקידום פיתוחה הכלכלי<ref></ref>.

הבנק נמצא תחת בעלות ושליטה מלאה של משרד האוצר ההודי, נוסד בתאריך 1 באפריל 1935 ופועל מכוחו של חוק הבנקאות ההודי אשר נחקק בשנת 1934<ref></ref><ref></ref>.

הנהלת הבנק בנויה מ-21 חברי דירקטוריון המורכבים מהנגיד הראשי, ארבעה סגני נגידים, שני נציגים ממשרד האוצר, עשרה מועמדים לממשלה וארבעה חברים המייצגים את המועצות המקומיות של מומבאי, קולקטה, צ'נאי ודלהי<ref></ref>.

המשרדים הראשיים של הבנק שוכנים ברחוב בעיר מומבאי, מהאראשטרה, הודו.
שטר של עשרה רופי משנת 1937
לוגו הבנק בנוי מעץ דקל ומטיגריס שהיא החיה הלאומית של הודו.

== מטרות ותפקידים ==
מטרות הבנק על פי החוק הנוכחי:
* להבטיח יציבות כלכלית.
* להדפיס שטרות ואחריות על המטבע המקומי.
* לתמוך במטרות אחרות של המדיניות הכלכלית של הממשלה, במיוחד צמיחה ותעסוקה.
* לתמוך ביציבותה של המערכת הפיננסית ובפעילותה הסדירה.

==היסטוריה==
=== פעילות הבנק תחת שליטת האנגלים ===
הבנק המרכזי של הודו נוסד בתאריך 1 באפריל 1935 כגוף פרטי, במטרה לספק פתרון לבעיות פיננסיות שנוצרו בעולם בעקבות מלחמת העולם הראשונה והוקם על סמך המלצותיה של ועדת הילטון, בנושא מטבעות ופיננסים, שהתקיימה בשנת 1926<ref></ref>.

===הקמת הבנק ושנותיו הראשונות===
לאחר שחרורה של הודו מהשלטון הבריטי, הוחלט להלאים את הבנק ובחודש ינואר 1949, הפך הבנק לקניין הלאומי של הודו<ref></ref>.

בשנות ה-50 פיתחה ממשלת הודו, תחת ראש הממשלה הראשון שלה ג'ווהרלאל נהרו (Jawaharlal Nehru), מדיניות כלכלית מרכזית שהתמקדה במגזר החקלאי<ref></ref>.

הממשל הלאים בנקים מסחריים נוספים הקים, הקים את חוק האסדרה הבקאית והחל בבניית תוכנית הלוואות לאומית<ref></ref>.

=== שנות השבעים והשמונים ===
בשנת 1969, הממשלה בראשות אינדירה גנדי, הלאימה 14 בנקים מסחריים גדולים ועם חזרת גנדי לשלטון בשנת 1980, עוד שישה בנקים הולאמו<ref></ref><ref></ref>.

=== שנות התשעים ===
בחודש יולי 1991, חל פיחות בשוויו של הרופי ההודי והוא איבד כ-18 אחוזים מערכו ביחס לדולר האמריקאי, בעקבות זאת הוקמה וועדת נרסימהאם (Narasimham Committee) שהמליצה לבצע רפורמה במגזר הפיננסי ההודי ולאפשר בנקאות פרטית<ref></ref><ref></ref><ref></ref>.

בחודש יוני 1994, הקים הבנק את הבורסה לניירות ערך ואפשרה לבנקים שהולאמו לבצע סחר על מנת לחזק את ההון שלהם.

=== המאה ה-21 ===
בשנת 2022, פרסמה שרת האוצר, נירמלה סיתרמאן (Nirmala Sitharaman), שהבנק ישיק מטבע דיגיטלי.

== ראו גם ==
* אקסים בנק
* סטייט בנק אוף אינדיה
* Canara Bank

== קישורים חיצוניים ==

* 

* [https://www.globes.co.il/news/הבנק_המרכזי_של_הודו.tag אינדקס כתבות על הבנק המרכזי של הודו], באתר גלובס
* [https://www.calcalist.co.il/home/0,7340,L-3704-196133,00.html אינדקס כתבות על הבנק המרכזי של הודו], באתר כלכליסט
* 
* [https://www.pc.co.il/news/377175/ הבנק המרכזי של הודו מזהיר ממשבר פיננסי שיתרחש בשל קריפטו], באתר אנשים ומחשבים
* 

== הערות שוליים ==

קטגוריה:הודו: כלכלה
קטגוריה:חברות הודיות
קטגוריה:בנקים
הודו
קטגוריה:הודו: בנקים
החיים יפים (תוכנית טלוויזיה)

החיים יפים היא תוכנית טלוויזיה ישראלית ששודרה בערוץ 2 בהנחיית עינת ארליך בין השנים 2003–2004.

בכל אחד מפרקי התוכנית התארחו שלושה ידוענים, במהלכה הוצגו למתמודדים בכל אחד משלבי התוכנית שלושה משפטים שכל אחד מהם משתייך לעבר של כל אחד ממשתתפי התוכנית ועל המתמודדים לגלות מי מבין שלושת המשפטים משתייך לעברו.

מיטל גלם-וולק מ-ynet כתבה על התוכנית כי "יש הרגשה שהצופים נכנסים פה לטריטוריה בלתי מוכרת, שהם נחשפים סוף סוף לאנשים שמאחורי מדורי הרכילות, וזה משהו שאפשר לעשות, עם כל הכבוד, רק בטלוויזיה."

==קישורים חיצוניים==

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ 2: תוכניות וסדרות
לירוי צ'יאו

לירוי צ'יאו (באנגלית: Leroy Russel Chiao ; נולד ב-28 באוגוסט 1960, מילווקי) הוא טייס חלל אמריקאי-סיני שהשתתף בתוכנית מעבורת החלל האמריקאית וביקר בתחנת החלל הבין-לאומית.

== ביוגרפיה ==
לירוי צ'יאו נולד במילווקי למשפחת מהגרים סינים מטייוואן. זמן קצר לאחר הלידה המשפחה עברה לקליפורניה. בשנת 1978 צ'יאו החל לימודים באוניברסיטת קליפורניה בברקלי וסיים אותה בשנת 1978 עם תואר בהנדסת כימיה. כבר באותה שנה הוא קיבל תואר שני מאוניברסיטת קליפורניה בסנטה ברברה. בשנת 1987 הוא קיבל באותו מוסד תואר שלישי.

בנשים 1987–1989 צ'יאו עבד בחברה פרטית ובהמשך עד לשנת 1990 עבד במעבדה הלאומית לורנס ליברמור.
==שירות ביחידת האסטרונאוטים==
בשנת 1990 צ'יאו התקבל ליחידת האסטרונאוטים. לאחר סיום קורס הכנה הוא הועסק בתפקיד טכני במרכז החלל ג'ונסון. הוא נכלל בצוות STS-65 של מעבורת החלל קולומביה כמומחה משימה (רוברט קבאנה היה מפקד צוות). על המעבורת הייתה מערכת בינלאומית לחקר חוסר כבידה International Microgravity Laboratory (IML-2). בנוסף לכך בוצעו מחקרים בתחום מדעי החיים. בשנת 1996 צ'יאו היה מומחה משימה בצוות של STS-72 על סיפון מעבורת החלל אנדוור (בריאן דאפי היה מפקד צוות). המטרה העיקרית הייתה להציב במסלול לוויין, להחזיר לכדור הארץ לוויין אחר ולבצע ניסויים בתחומים שונים. במהלך המשימה צ'יאו ביצע פעמיים פעילות חוץ רכבית באורך כולל של כ-7 שעות. בשנת 2000 צ'יאו טס בפעם השלישית כמומחה משימה של STS-92 על סיפון מעבורת החלל דיסקברי (בריאן דאפי היה מפקד צוות). המטרה של המשימה הייתה להמשיך בניית תחנת החלל הבין-לאומית. במהלך המשימה צ'יאו ביצע פעמיים פעילות חוץ רכבית באורך כולל של כ-12 שעות.

בשנת 2004 צ'יאו טס לתחנת החלל הבין-לאומית בחללית סויוז TMA-5 כמפקד משלחת מס' 10 לתחנת החלל הבין-לאומית ביחד עם סליז'אן שריפוב מרוסיה. הם שהו בתחנת החלל כחצי שנה וחזרו לאחר השלמת התוכנית. במהלך המשימה צ'יאו ביצע פעמיים פעילות חוץ רכבית באורך כולל של כ-10 שעות.

לאחר פרישה מנאס"א צ'יאו עבד בתעשיית החלל. תקופה מסוימת הוא עבד בחברה "אקסקליבר-אלמאז" שניסתה לקדם תיירות בחלל. במרץ 2006 הוא מונה לפרופסור באוניברסיטת המדינה של לואיזיאנה.

==קישורים חיצוניים==

* 
* [http://www.spacefacts.de/bios/astronauts/english/chiao_leroy.htm ביוגרפיה]
* 
* [https://spacecenter.org/video-virtual-astronaut-visit-dr-leroy-chiao/ כתבה על לירוי צ'יאו]

קטגוריה:אסטרונאוטים אמריקאים
קטגוריה:בוגרי הקולג' לכימיה באוניברסיטת קליפורניה בברקלי
קטגוריה:בוגרי אוניברסיטת קליפורניה בסנטה ברברה
קטגוריה:אמריקאים ממוצא סיני
קטגוריה:אנשי צוות תחנת החלל הבין-לאומית
קטגוריה:אמריקאים שנולדו ב-1960
צ'אנה מסאלה

צ'אנה מסאלה (באנגלית: Chana Masala; בהינדי: चना मसाला) הוא מאכל קארי צמחוני הנפוץ במדינות תת-היבשת ההודית<ref></ref><ref></ref>.

המאכל מורכב מחומוס מושרה, בצל, עגבניות, כורכום, כמון, אבקת קארי, שום, צ'ילי, זנגביל וגאראם מסאלה שאותם מערבבים ומבשלים<ref></ref><ref></ref>.

נהוג לאכול צ'אנה מסאלה בארוחת צהריים ולהגיש אותה כשהיא חמה.

== קישורים חיצוניים ==

* [https://www.indianhealthyrecipes.com/chana-masala/ מתכון להכנת צ'אנה מסאלה], באתר Indianhealthyrecipes

== הערות שוליים ==

קטגוריה:המטבח ההודי
קטגוריה:המטבח הפקיסטני
קטגוריה:המטבח הצמחוני
כריסטופר ברייני

כריסטופר ברייני (באנגלית: Christopher Briney נולד ב-24 במרץ 1998<ref></ref> <ref></ref>) הוא שחקן אמריקאי. הוא ידוע בעיקר בזכות תפקידיו כג'יימס לינטון בסרט הביוגרפי "דאלילנד" וקונרד פישר בסדרת הטלוויזיה "הקיץ שבו הפכתי ליפה".

== ביוגרפיה ==
כריסטופר ברייני נולד בהרטפורד, קונטיקט,<ref name="Shoreline Times"></ref> בנם של שחקנים שנפגשו בניו יורק.<ref name="Los Angeles Times"></ref> יש לו אחות אחת.<ref name="American Studies"></ref>

ברייני למד בבית הספר מגנט לאמנויות ווטרברי<ref name="CT Insider"></ref> והשתתף בתוכנית תיאטרון אינטנסיבית בת חמישה שבועות באוניברסיטת וסלייאן בשנת 2015. <ref></ref> בשנת 2016, הוא עבר לעיר ניו יורק<ref name="Boys By Girls"></ref> כדי ללמוד באוניברסיטת פייס. הוא סיים תואר BFA במשחק בשנת 2020. <ref></ref> <ref></ref> בעודו סטודנט, הוא עבד בחנות של רשת המרכולים "Trader Joe's" בלואר איסט סייד .<ref name="InsideHook"></ref><ref name="POPSUGAR"></ref>

החל מיוני 2023, הוא מתגורר בברוקלין, ניו יורק.

== קריירה ==
בשנת 2021, ברייני, לוהק לתפקיד בסרט הביוגרפי דאלילנד לאחר שהתגתלה על ידי הבמאית מרי הארון .<ref name="LA Confidential"></ref> בעודו מצטלם לסרט הוא שלח קלטת אודישן למלהקים של סדרת הטלוויזיה "הקיץ שבו הפכתי ליפה" לפני שהפקת ההסרט דאלילנד יצאה לדרך. הוא ערך אודישן קריאה בזום בזמן שהצטלם לסרט "דאלילנד" בליברפול ולוהק לתפקיד ראשי.<ref name="POPSUGAR" />

בשנת 2023 דגמן ברייני לקולקציה של אמריקן איגל אאוטפיטרס.<ref></ref><ref></ref>

== פילמוגרפיה ==
=== קולנוע ===
{| class="wikitable"
! שנה
! שם הסרט
! תפקיד
! class="unsortable" | הערות
|-
| 2023
| דאלילנד
| ג'יימס לינטון
|
|-
| TBA
| style="background:#FFFFCC;" | ילדות רעות
| אהרון סמואלס
|
|}

=== טלוויזיה ===
{| class="wikitable"
! שנה
! שם התוכנית
! תפקיד
! class="unsortable" | הערות
|-
| 2022-הווה
|הקיץ שבו הפכתי יפה
| קונרד פישר
| תפקיד ראשי (2 עונות); 15 פרקים
|}

=== ספרים מוקלטים ===
{| class="wikitable"
! שנה
! שם הפרויקט
! תפקיד קולי
! הערות
|-
| 2022
|We'll Always Have Summer
| קונרד פישר
| ספר שמע מוקלט מחדש
|}

==קישורים חיצוניים==

== הערות שוליים ==

קטגוריה:בוגרי אוניברסיטת פייס
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1998
EndeavourOS

EndeavourOS היא הפצת לינוקס מתגלגלת המבוססת על Arch Linux. ההפצה עושה שימוש במגוון סביבות שולחן עבודה מהן המשתמש יכול לבחור, בהן XFCE, GNOME, KDE וMATE, כשסביבת שולחן העבודה המשמשת כברירת מחדל היא XFCE. ההפצה מתעתדת לספק חוויית משתמש דומה לזו של Arch Linux עליה היא מבוססת ומיועד עבור משתמשים בעלי היכרות קודמת עם לינוקס, אך בניגוד לזו האחרונה כוללת גם התקנה גרפית ועל כן נוחה יותר להגדרה ראשונית בהשוואה אליה.

==רקע==
ההפצה נוצרה בעקבות הפסקת הפיתוח של ההפצה Antergos במאי 2019.

==מגזין==
בספטמבר 2019 הודיע צוות הפיתוח של ההפצה על השקת מגזין רבעוני בשם Discovery שיעסוק בהסבר פקודות Arch Linux והצגת חבילות ויישומים שימושיים. בחודש אפריל 2021 הודיע צוות הפיתוח כי כתיבת המגזין הופסקה, והתוכן שבו הועבר לדף ייעודי בשם זה הכולל סרטוני הדרכה והסברים ייעודיים.

==קישורים חיצוניים==
* 

*[https://endeavouros.com/ אתר ההפצה]
*[https://distrowatch.com/table.php?distribution=endeavour דף אודות ההפצה] באתר DistroWatch

==הערות שוליים==

קטגוריה:הפצות של GNU/לינוקס
קטגוריה:מערכות הפעלה
אמלין קאסט

אמלין קאסט (באנגלית: Emmeline Cust; 1867–1955) הייתה סופרת, עורכת, מתרגמת ופסלת אנגלית.<ref name=":0">"Emmeline Mary E. Cust - Mapping the Practice and Profession of Sculpture in Britain and Ireland 1851-1951"</ref> היא הייתה חברה ב"הנשמות", חוג של המעמד הגבוה שקרא תיגר על המוסכמות והעמדות של מעמדם בסוף המאה התשע עשרה ותחילת המאה העשרים. 

== חיים אישיים ==
קאסט נולדה בדנטון הול לוויקטוריה, סופרת פילוסופית ולסר ויליאם ארל וולבי-גרגורי, פוליטיקאי ובעל אדמות. <ref>"Emmeline 'Nina' Cust: Artist, Poet, Lover". National Trust. </ref> <ref>Sara Gray. The Dictionary of British Women Artists.</ref> סבתה מצד אמה, ליידי אמלין סטיוארט-וורטלי הייתה משוררת וכותבת על מסעות ויקטוריאנית ידועה.

ב-1893 התחתנה קאסט עם חבר אחר ב"הנשמות", הנרי ג'ון קוקיין-קאסט. היא תמכה בבעלה בחלק גדול מעבודתו, כולל התכתבות עבור הוועד המרכזי לארגונים פטריוטים לאומיים.<ref>Marshall, Alfred, 1842-1924. (1996). The correspondence of Alfred Marshall, economist. Whitaker, John K. (John King), Royal Economic Society (Great Britain). Cambridge: Cambridge University Press</ref> קאסט הייתה מסורה לבעלה, למרות נישואיה האומללים שנמשכו עד מותו ב-1917. <ref>Rylance-Watson, Alice (21 April 2021). "The Great British Art Tour: from a ceiling alcove, an artist's quiet gaze". The Guardian. </ref>

קאסט הייתה שכנה של הפסל יעקוב אפשטיין כששניהם גרו ליד הייד פארק בלונדון.<ref name=":0" />

=== כתיבה ותרגום ===
אלפרד גילברט 1894
קאסט כתבה ביוגרפיה של אמה, ויקטוריה, בשם :" פרקים ממסעותיהן של ליידי אמלין סטיוארט-וורטלי ובתה ויקטוריה, 1849-1855". <ref>Welby, Victoria, Lady, 1837-1912. (1985). Significs and language : the articulate form of our expressive and interpretive resources. Schmitz, H. Walter. Amsterdam: J. Benjamins Pub.</ref> <ref>Cust, Nina; Stuart-Wortley, Emmeline; Welby-Gregory, Victoria Alexandrina Maria Louisa Stuart-Wortley (1928). Wanderers: episodes from the travels of Lady Emmeline Stuart-Wortley and her daughter Victoria, 1849-1855. New York: Coward-McCann.</ref> היא גם פרסמה דיווחים על מסעותיה של סבתה. קאסט תרמה קטעים קצרים יותר לכתבי עת של זמנה. <ref>Cust, Nina (1 March 1945). "O TIME! O LOVE!". English: Journal of the English Association. 5 (28): 117–c–117.</ref>

התרגום של קאסט ל'סמנטיקה; מחקרים במדע המשמעות' מאת מישל ז'ול אלפרד בראל הציגו את הופעתו הראשונה של הטקסט באנגלית.

כמו כן תרגמה ספרי שירה וספרות יפה או היסטורית, כולל מסעותיהם והרפתקאותיהם של ארבעה אצילים באירופה במהלך המאות החמש-עשרה והשש-עשרה, שפורסם לראשונה על ידי ג'ון מאריי, לונדון, ב-1909. <ref>Cust, Nina (1909). Gentlemen errant: being the journeys and adventures of four noblemen in Europe during the fifteenth and sixteenth centuries. London: John Murray</ref>

=== עבודת אומנות ===
ייתכן שקסט למדה באקדמיה ז'וליאן בפריז, אם כי לא ברור באילו צורות אמנות היא הכשירה את עצמה. ייתכן גם שלמדה פיסול בלונדון.

קאסט הציגה את הפסל שלה באקדמיה המלכותית לאמנויות בשנת 1906 והציגה פסל פרוטומה של אחייניתה ובשנת 1927, חלק מפסל של בעלה. היא הציגה בבריטניה ובאירופה - יצירותיה הוצגו במנצ'סטר, ליברפול, ברמינגהאם ופריז.

== קישורים חיצוניים ==

* 

== הערות שוליים ==

קטגוריה:פסלות בריטיות
קטגוריה:ציירות בריטיות
קטגוריה:ילידות 1867
קטגוריה:נפטרות ב-1955
רוקי נגד דראגו

רוקי 4: רוקי נגד דראגו (באנגלית: Rocky IV: Rocky vs. Drago) הוא סרט דרמת ספורט אמריקאי משנת 2021. הסרט הוא אתחול (Reboot) לסרט רוקי 4, מאת סילבסטר סטאלון, שהצליח מאוד בקופות.

==תקציר העלילה==
אפולו קריד, חברו הטוב של רוקי בלבואה, מת בזירה שהוא נלחם מול המתאגרף חסר הרחמים מרוסיה, איוון דראגו. כדי להחזיר את הכבוד לחברו הטוב, רוקי טס לרוסיה עם חברו הטוב, פולי, ומתחיל אימון קשה כדי לנצח בקרב, וזה מה שעושה, רק שלא יודע שהניצחון שלו ישפיע עליו בהמשך.

בסרט הוסיפו עוד 40 דקות של סצנות שירדו בעריכה, מה שאומר שזה גרסה מחודשת.

==דמויות ראשיות==
* סילבסטר סטאלון בתור רוברט "רוקי" בלבואה.
* טליה שייר בתור אדריאנה "אדריאן" פנינו.
* ברט יאנג בתור פולי פנינו.
* דולף לונדגרן בתור איוון דראגו.
* סייג' סטאלון בתור רוברט "רובי" בלבואה.
* קארל ות'רס בתור אפולו קריד.

==קישורים חיצוניים==
לולה טאנג

לולה טאנג (באנגלית: Lola Tung; נולדה ב-28 באוקטובר 2002) היא שחקנית אמריקאית. היא ידועה בתפקידה כאיזבל "בלי" קונקלין בסדרת הטלוויזיה "הקיץ שבו הפכתי ליפה", המבוססת על הרומן באותו שם מאת ג'ני האן.<ref name=":0"></ref>

== ביוגרפיה ==
לולה טאנג נולדה וגדלה בעיר ניו יורק וסיימה את לימודיו בלה גארדיה תיכון למוזיקה ולאמנויות הבמה בשנת 2020. <ref></ref> <ref></ref> אמה ממוצא סיני ושוודי ואביה ממוצא מזרח אירופאי. <ref></ref> <ref></ref> סבתה מצד אמה היא שוודית. <ref></ref>

בסתיו 2020, היא החלה ללמוד בבית הספר לדרמה של אוניברסיטת קרנגי מלון כמגמת משחק.<ref name=":1"></ref> היא סיימה את השנה הראשונה שלה בבית הספר ולאחר מכן לקחה שנה חופש כדי להצטלם לסדרה "הקיץ שבו הפכתי ליפה" ברשת אמזון פריים וידאו.<ref name=":2"></ref>

טונג מנגנת בגיטרה וזמרת. <ref></ref>

== קריירה ==
במהלך הסמסטר השני של השנה הראשונה של טונג באוניברסיטת קרנגי מלון, המנהל פנה אליה כדי להתחיל לעבוד יחד עם אודישן.<ref name=":3"></ref> האודישן היה לתפקיד הראשי של איזבל "בלי" קונקלין בסדרת הטלוויזיה הקיץ שבו הפכתי ליפה , עיבוד הטלוויזיה של אמזון פריים לטרילוגיית רבי המכר של ג'ני האן .<ref name=":3" /> בזמן שלקחה שיעורים מקוונים בקולג', טאנג נבחנה לסדרה בזום. מאוחר יותר היא קיבלה את התפקיד, שהוא תפקיד המשחק הראשון שלה.<ref name=":4"></ref> <ref></ref> <ref></ref> לפני יציאת העונה הראשונה, אמזון פריים חידשה את הסדרה לעונה שנייה, שצולמה בקיץ 2022.

בספטמבר 2021, זמן קצר לאחר שקיבל את התפקיד הראשי בסדרה, טאנג חתמה בסוכנות הכישרונות האמריקאית, Creative Artists Agency . <ref></ref>

== פילמוגרפיה ==
=== טלוויזיה ===
{| class="wikitable"
!שנה
! כותרת
!תפקיד
! הערות
|-
| 2022-הווה
| הקיץ שבו הפכתי ליפה
| איזבל "בלי" קונקלין
| תפקיד ראשי (2 עונות); 15 פרקים
|}

==קלטות שמע==
{| class="wikitable"
! שנה
! כותרת
! תפקיד קולי
! הערות
|-
| 2022
| הקיץ שבו הפכתי ליפה
| rowspan="3" | איזבל "בלי" קונקלין
| rowspan="3" | ספרי שמע מוקלטים מחדש
| rowspan="3" |
|-
| 2022
| זה לא קיץ בלעדייך
|-
| 2022
| תמיד יהיה לנו הקיץ
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא סיני
קטגוריה:אמריקאים שנולדו ב-2002
קטגוריה:אמריקאיות שנולדו ב-2002
פנץ

פנץ (בהונגרית: Penc) הוא כפר השוכן במחוז פשט, נפת ואץ בהונגריה.

== מיקום ==
היישוב ממוקם כ־9 קילומטרים מזרחית לעיר ואץ, למרגלותיהם הדרומיים של מערכת הרי הצ'רהאט, קרוב להר נסאי. היישובים השכנים הם: קסג מצפון, נז'ה מצפון־מזרח, צ'וואר ממזרח ועוד.

=== נגישות ===
בכביש, הכפר נגיש הכי קל מכביש 2 ומהכביש המהיר M2, באמצעות כביש המשנה 2106. אותו כביש מחבר אותו עם צ'וואר ועם הכפרים של הרי הצ'רהאט מזרחה יותר. הוא מחובר לקסג בכביש 2107.

קווי אוטובוס רבים באזור מגיעים ליישוב כמו 312, 334, 335, 336, 337, 338.

== היסטוריה ==
בתקופת הברזל (המאה ה-6 לפנה"ס), הסקיתים התיישבו גם באזור פנץ, כבני העם הנוודים על סוסים שהיו הראשונים להתיישב באגן הקרפטים. הם הכינו את כליהם כבר על דיסק קדרות מסתובב. היה להם גם מתקן התכה של ברזל (קטן). בין שרידי בית המלאכה לעיבוד מתכת מצאו הארכאולוגים&nbsp;גם צינור מפוח באורך 6.5 ס"מ. היה להם יישוב למרגלות ההר ואיפשהו בקרבת מקום היה להם בית קברות. אחד הממצאים הבולטים ביותר מתקופתם מגיע מהכפר פנץ, חרב סקיתית שמצא הארכאולוג פאל פטאי במהלך חפירותיו בשנת 1958 (ניתן לראות עותק שלה במוזיאון הכפר פנץ).<ref>[http://muzeum.penc.hu/penc-muzeum-mutargyak-menu/24-penc-muzeum-mutargyak-szkita-kard-20130203 Szkíta kard]</ref>

שמו של היישוב הוזכר לראשונה במקורות המתועדים הידועים בשנת 1326 בשם Pynch. באותה שנה, קארוי הראשון, מלך הונגריה, נתן את האחוזה סביב הכפר לבאלאז' פוני, אדון המבצר פילק (לאחר שהבעלים הקודם נפטר ללא יורש), ואת הכפר עצמו לאחיו הצעיר זונק. שלוש שנים מאוחר יותר, בשנת 1329, הוזכר כומר הכנסייה של הכפר בפסק דין של תביעה כלשהי.

במאה ה-16 מוזכרים במסמכים מאזור זה שני יישובים: פנץ הקטן ופנץ הגדול. במהלך התקופה העות'מאנית, שני הכפרים בשם פנץ נהרסו ויושבו שוב רק במאה ה-17.

שנדור פטפי (המשורר הלאומי של הונגריה) ביקר בפנץ מספר פעמים אצל דודתו מצד אמו, אווה הרוז, שעבדה בכפר כמשרתת אצל עורך הדין אימרה קוסטולאני, אך לפטפי היו בכפר גם חברים סטודנטים. הוא בילה במקום את חג המולד של 1835 ואת הקציר של 1838.

== אתרים בעלי עניין ==
* הכנסייה הקתולית, שנבנתה בשנת 1769, אך יש בה גם חלקים רומנסקיים (החפירה עדיין נמשכת).
* כנסייה אוונגליסטית
* [https://web.archive.org/web/20140117235156/http://www.sgo.fomi.hu/ מצפה כוכבים גיאודטי קוסמי] הממוקם בפאתי הכפר.
* מוזיאון הכפר Jakus Lajos Cserhátalja
* מרתף Osztrolenszky, הקמרון שלו מזכיר את ימי הביניים: נבנה במאות ה-15–16.
* הבניין הקלאסיציסטי בצורת "L" בקומת הקרקע של אחוזת קלמנהאזי נבנה בסביבות 1810. הוא מיושב עד היום. בחצרה ניתן לראות מרפסת עם עמודים טוסקניים.

== ילידי המקום ==
* רוז'י שנפלד (1898 – 1980) הייתה רופאה יהודייה-הונגרייה זוכת פרס המדינה, רופאת נשים-מיילדת.

== תמונות נוספות ==
<gallery perrow="4">
קובץ:Hungary, Penc, Jakus Lajos Cserhátalja Falumúzeum, Információs tábla, 2014.JPG|מוזיאון הכפר על שם לאיוש יאקוש, לוח מידע (2014)
קובץ:Hungary, Penc, Jakus Lajos Cserhátalja Falumúzeum 003.JPG|מוזיאון הכפר על שם לאיוש יאקוש
קובץ:Hungary, Penc, Jakus Lajos Cserhátalja Falumúzeum 002.JPG|מוזיאון הכפר על שם לאיוש יאקוש
</gallery>

== לקריאה נוספת ==
* ג'רג' ג'רפי : מחוז נוגראד.
* [http://muzeum.penc.hu/ אתר מוזיאון הכפר Jakus Lajos Cserhátalja]

== קישורים חיצוניים ==
* 

== הערות שוליים ==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Fancy Bear

Fancy Bear היא קבוצת תקיפת סייבר רוסית המשויכת בסבירות גבוהה למינהל הראשי של המטה הכללי הרוסי (GRU)<ref></ref>. הקבוצה פעילה לפחות משנת 2004. בין פעילויות הסייבר ההתקפיות הידועות שהקבוצה ביצעה היו פריצה לקמפיין הבחירות של הילרי קלינטון ול-Democratic Congressional Campaign Committee של המפלגה הדמוקרטית בארצות הברית בשנת 2016. מטרת התקיפות הייתה להתערב בבחירות לנשיאות ארצות-הברית בשנת 2018<ref></ref>. Fancy Bear מבצעת פעולות סייבר התקפיות נגד מגוון רחב של גורמים ברחבי העולם בהם משרדי ביטחון וגורמי צבא<ref></ref>.

חברות אבטחת מידע קוראות לקבוצה במספר שמות. למשל:
{| class="wikitable"
|+
!שם
!חברת אבטחה
|-
|APT28
|מנדיאנט<ref name=":0"></ref>
|-
|Sofacy
|קספרסקי<ref name=":0" />
|-
|STRONTIUM
|מיקרוסופט<ref name=":0" />
|-
|Forest Blizzard
|מיקרוסופט<ref></ref>
|-
|Sednit
|ESET<ref></ref>
|-
|Pawn Storm
|Trend Micro<ref></ref>
|-
|IRON TWILIGHT
|Secureworks<ref name=":2"></ref>
|-
|FROZENLAKE 
|גוגל<ref name=":2" />
|-
|Tsar Team
|iSight<ref name=":2" />
|-
|Swallowtail<ref name=":1"></ref>
|
|-
|Grizzly Steppe<ref name=":1" />
|
|-
|Group 74<ref></ref>
|Talos<ref name=":2" />
|}

== תקיפות בשנים האחרונות ==
{| class="wikitable sortable"
|+
!יעד התקיפה
!שנה
!תיאור
|-
|ממשלת אוקראינה
|2023
|שליחת מיילים לגורמי ממשל אוקראינים הכוללים מידע לגבי עדכוני Windows, הגורמים להורדת פוגענים ליעדים הנתקפים<ref></ref>.
|-
|ממשל, צבא, אנרגיה ותחבורה
|2022
|פריצה ל-15 ארגונים על ידי שימוש בחולשה של outlook<ref></ref>.
|-
|בכירי ממשל במערב אסיה ומזרח אירופה
|2021
|שליחת מיילים המכילים קובצי אקסל לבכירים במערב אסיה ומזרח אירופה. פתיחת האקסל גרמה להתקנת הפוגען במחשבי הנתקפים<ref></ref>.
|}
== ראו גם ==
*לוחמת רשת
*טרור קיברנטי
*האקינג
*האקטיביזם
*לוחמת הרשת האוקראינית–רוסית

== קישורים חיצוניים ==
* [https://www.gov.il/he/departments/publications/reports/zebrocy שיטות פעולה של קבוצת התקיפה APT28] באתר מערך הסייבר הלאומי
* [https://www.telecomnews.co.il/קבוצת-הריגולSofacy-ידועה-גם-כ-APT-28-או-Fancy-Bearשינתה-כיוון-למזרח.html קבוצת הריגול Sofacy (ידועה גם כ-APT 28 ו-Fancy Bear) שינתה כיוון למזרח] באתר telecomnews.co.il
* [https://securityscorecard.com/research/apt28s-stealer-called-credomap/ A Deep Dive Into the APT28’s stealer called CredoMap] באתר securityscorecard.com
* [https://blog.cluster25.duskrise.com/2022/09/23/in-the-footsteps-of-the-fancy-bear-powerpoint-graphite/ In the footsteps of the Fancy Bear: PowerPoint mouse-over event abused to deliver Graphite implants] באתר duskrise.com
* [https://www.secureworks.com/research/threat-profiles/iron-twilight Threat Profiles] באתר Secureworks.com
* [https://www.secureworks.com/research/iron-twilight-supports-active-measures IRON TWILIGHT Supports Active Measures] באתר Secureworks.com

== הערות שוליים ==

2023 07
קטגוריה:קבוצות האקרים רוסיות
קטגוריה:לוחמה קיברנטית
אל הדרך

אל הדרך הוא אלבום האולפן ה-15 של הזמרת הישראלית אילנית. את האלבום הוציאה בשנת 1982 לאור חברת התקליטים פונוקול בקטלוג 724. הוצאתו באה לאחר ארבע שנות הפסקה מהקריירה המוזיקלית שלה. הפסקה זו אף סוקרה בהרחבה בגיליון של 11 בפברואר 1982 בעיתון "דבר". מן האלבום צמחו הלהיטים "בשביל אל הכפר", "נחמה" ושיר הנושא, "אל הדרך".

== רשימת רצועות ==

== הערות שוליים ==

==קישורים חיצוניים==

קטגוריה:אלבומי 1982
קטגוריה:אלבומי אילנית
קטגוריה:אלבומים בעברית
קטגוריה:אלבומי חברת פונוקול
גוליבר (שיר)

"גוליבר" הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1973 חברת התקליטים התקליט חיפה, והוא נכלל כרצועה העשירית באלבומו השמיני של הצמד, ישראל שלי חוגגת.

== על השיר ==
"גוליבר" נכתב והולחן על ידי אהוד מנור וקובי אשרת, שגם הפיק אותו. ב-5 בפברואר 1973 נכנס לראשונה למצעד הפזמונים השבועי של קול ישראל במקום ה-14. הוא המשיך לצעוד בדירוג שבעה שבועות רצופים עד שב-19 במרץ התמקם במקום הראשון, שם שהה שבועיים רצופים. ב-30 באפריל, לאחר אחד-עשר שבועות צעידה רצופה, יצא מהדירוג השבועי. גם במצעד השבועי של גלי צה"ל הגיע למקום הראשון. במצעדי סוף השנה של קול ישראל ושל גלי צה"ל דורג במקום השישי וה-17 בהתאמה.

== מיקומי שיא ==

== הערות שוליים ==

קטגוריה:שירי 1973
קטגוריה:סינגלים מ-1973
קטגוריה:שירי אילן ואילנית
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי קובי אשרת
קטגוריה:סינגלים שהגיעו למקום הראשון בישראל
קטגוריה:סינגלים בהוצאת התקליט חיפה
מוד ארל

מוד ארל (באנגלית: Maud Earl; 1863–1943). הייתה אמנית בריטית-אמריקאית, הידועה בציורי הכלבים שלה. העבודות שלה מבוקשות מאוד על ידי חובבי כלבים וגם מתעדות גזעים רבים.

== ביוגרפיה ==
אליס מוד ארל נולדה במרילבון, לונדון, לג'ורג' ארל ואליס בומונט רולינס. המקצוע של מוד היה המשך למסורת משפחתית - אביה ג'ורג', דודה תומאס ארל ואחיה למחצה פרסי ארל היו גם הם ציירי בעלי חיים חשובים. ג'ורג' ארל, ספורטאי וצייר ספורטיבי ידוע, היה המורה הראשון של בתו ודאג שתלמד את האנטומיה של בעלי החיים, והיא ציירה שלדי כלבים, סוסים ושלדי אדם כדי לשפר את מיומנותה.<ref name=":0">Mary Ann Wingfield (1992). A Dictionary of Sporting Artists 1650-1990. Antique Collectors' Club.</ref> מאוחר יותר היא אמרה שההוראה של אביה נתנה לה יכולת שייחדה אותה משאר ציירי הכלבים. לאחר הדרכתו של אביה, מוד המשיכה ללמוד בבית הספר המלכותי לאמניות, ששולב מאוחר יותר בבית הספר המרכזי לאמנות ועיצוב.

החל משנת 1884,<ref name=":1">Frances Spalding (1990). 20th Century Painters and Sculptors. Antique Collectors' Club</ref> ארל הציגה כ-12 יצירות באקדמיה המלכותית החל מציור ״איילים מוקדם בבוקר״ ב-1884. היא הציגה גם באגודה המלכותית של אמנים בריטים ובסלון פריז.<ref name=":2">Grant M. Waters (1975). Dictionary of British Artists Working 1900-1950. Eastbourne Fine Art.</ref> בשנת 1897 ערכה ארל תערוכה בה הציגה ציורים של 48 גזעים שונים של כלבים.

ארל התפרסמה בתקופה הוויקטוריאנית, תקופה שבה לא ציפו מנשים להתפרנס מציור. למרות זאת, היא פיתחה קהל לקוחות מובחר, שכלל בני משפחת המלוכה הבריטית, כמו המלכה ויקטוריה והמלכה אלכסנדרה.<ref name=":2" /><ref name=":1" /> אף שהצליחה מאוד באנגליה, ארל הרגישה שהעולם שהכירה נהרס במלחמת העולם הראשונה והיא היגרה לניו יורק ב-1916. בשלב זה זכתה עבודתה להכרה בינלאומית רחבה ותמונותיה הפופולריות פורסמו במספר ספרים ובצורת הדפסים.<ref name=":0" />

ארל מתה בניו יורק בשנת 1943 ונקברה בבית הקברות סליפי הולו, ניו יורק.

=== סגנון אמנותי ===
ניתן לומר שהקריירה של מוד ארל התפתחה בארבעה סגנונות: דיוקנאות הכלבים המוקדמים שלה, שצוירו בין 1880 ל-1900, מציגים סגנון עשיר ונטורליסטי. בין השנים 1900 ל-1915 דיוקנאות אלו קיבלו סגנון משוחרר יותר, אם כי עדיין ברמת גימור גבוהה. ארל נכנסה למה שכינתה הסגנון המזרחי שלה במהלך השנים הראשונות שלה בארצות הברית. בתקופה זו היא ציירה תמונות עדינות של ציפורים והיא האמינה שאלו היו כמה מיצירותיה הטובות ביותר. לבסוף, היא ציירה דיוקנאות כלבים מסוגננים במהלך שנות ה-30.

== גלריה ==
<gallery mode="packed" heights="230">
File:A Yorkshire Terrier.jpg
File:Head of a Scottish Deerhound, after Landseer's "Hafed" MET DP804394.jpg
File:2017-02 Maud Earl - 'Surely, Surely, Slumber is more sweet than Toil'.jpg
</gallery>

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ציירות אמריקאיות
קטגוריה:ילידות 1863
קטגוריה:נפטרות ב-1943
סטנלי גריסוולד

סטנלי גריסוולד (באנגלית: Stanley Griswold; 14 בנובמבר 1763 – 21 באוגוסט 1815) היה פוליטיקאי אמריקאי ששירת מטעם המפלגה הדמוקרטית-רפובליקנית כמזכיר כללי בטריטוריית מישיגן.

==ביוגרפיה==
גריסוולד נולד ב-1763 במדינת קונטיקט ושירת ב במהלך מלחמת העצמאות של ארצות הברית. גריסוולד רכש את השכלתו באוניברסיטת ייל וסיים את לימודיו שם ב-1786. בין השנים 1805–1808 שירת גריסוולד כמזכיר כללי של טריטוריית מישיגן. ב-1806, במהלך כהונתו כמזכיר הכללי במישיגן, הורה גריסוולד על הקמת שיסייע בהגנה מפני תקיפות של ילידים אמריקאיים על מקניהם של המתיישבים בטריטוריה. גריסוולד נאלץ לעזוב את משרתו כמזכיר כללי עקב מחלוקות רבות שהיו בינו לבין מושל טריטוריית מישיגן דאז, , שהאשים אותו ביצירת מחלוקת בינו לבין המיליציות המקומיות.

במאי 1809 החליף את אדוארד טיפין בסנאט של ארצות הברית, וכיהן כנציג אוהיו בסנאט עד לדצמבר אותה שנה.

גריסוולד נפטר באילינוי ב-21 באוגוסט 1815.

==לקריאה נוספת==
<div class="mw-content-ltr">
* 
</div>

==קישורים חיצוניים==
* 

==הערות שוליים==

קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הדמוקרטית-רפובליקנית
קטגוריה:אמריקאים שנולדו ב-1763
קטגוריה:אמריקאים שנפטרו ב-1815
אוטרי קוואנטרישווילי

אוטרי ויטלייביץ' קוואנטרישווילי (ברוסית: Отари Витальевич Квантришвили; 27 בינואר 1948 – 5 באפריל 1994) היה מאפיונר ואיש עסקים רוסי ממוצא גרוזיני. מייסד מפלגת הספורטאים של רוסיה.

היה ידוע בכינוי "אוטריק", והיה אחד המאפיונרים המשפיעים ביותר במוסקבה בשנות ה-90<ref></ref>.

== ביוגרפיה ==
קברם של אוטרי ואמירן קוואנטרישווילי ב[[בית העלמין וגנקובסקויה שבמוסקבה.]]
אוטרי נולד ב-27 בינואר 1948. נולד למשפחתו של נהג קטר חשמלי, אביו הועבר לאחר מכן לעבודה לדפו במוסקבה.

בשנת 1966 אוטרי הורשע באונס ונשלח ל-7 שנות מאסר, ב-1970 עם אבחנה של "סכיזופרניה איטית" הועבר לבית החולים הפסיכיאטרי הכללי בליובלינו.

מאז 1985 עסק בעסקים. בתנאי הקפיטליזם ה"פרוע" של שנות ה-90 רכש מניות במפעלים מסחריים שונים (דיסקוטק, בתי קזינו ועוד)<ref></ref>.

בפברואר 1994 הקים את מפלגת הספורטאים של רוסיה, שמטרתה הפוליטית הייתה החזרת שלטון החוק במדינה.

ב-5 באפריל 1994 אוטרי נרצח במוסקבה בשלוש יריות מרובה מסחרי בעל קליבר קטן בעת שעזב את מרחצאות קרסנופרסננסקי .

אלכסי שרסטוביטוב (בכינוי "ליושה סולדט") נמצא אשם ברצח. על פי החקירה, סיבת הרצח הייתה הסכסוך בין אוטרי קוונטרשווילי לסרגיי טימופייב ("סילבסטר"), מייסד וראש ארגון הפשע אורחובסקאיה, שנהרג בספטמבר 1994. גרסה אחרת טוענת שאוטרי נפל קורבן למלחמה פלילית בין ארגוני פשע צ'צ'ניים וסלאביים<ref></ref>.

אחיו הגדול היה גם מאפיונר ידועה, אמירן קוואנטרישווילי .

== קישורים חיצוניים ==

* 
* 

==הערות שוליים==

קטגוריה:גאורגים שנפטרו ב-1994
קטגוריה:גאורגים שנולדו ב-1948
קטגוריה:מאפיונרים רוסים
קטגוריה:אישים הקבורים בבית העלמין וגנקובסקויה
קטגוריה:אנשי עסקים רוסים
טורלה

טורלה (Turla) היא קבוצת תקיפת סייבר רוסית אשר תקפה בלמעלה מ-45 מדינות במגזרים מגוונים הכוללים ממשל, שגרירויות, צבא, חינוך, אנרגיה ומחקר. הקבוצה פעילה לפחות משנת 2004<ref name=":0"></ref><ref></ref>. 

חברות אבטחת מידע קוראות לקבוצה במספר שמות. למשל:
{| class="wikitable"
|+
!שם
!חברת אבטחה
|-
|VENOMOUS BEAR<ref></ref>
|
|-
|Snake<ref name=":0" />
|
|-
|KRYPTON
|מיקרוסופט<ref name=":1"></ref>
|-
|Secret Blizzard
|מיקרוסופט<ref name=":1" />
|-
|Waterbug
|סימנטק<ref></ref>
|-
|Group 88<ref name=":0" />
|
|-
|IRON HUNTER
|Secureworks<ref></ref>
|}

== תקיפות בשנים האחרונות ==
{| class="wikitable"
|+
!שנה
!תיאור
|-
|2022-2023
|מיילים המכילים דבוקות הגורמות להקצת קוד זדוני, מיועד לגורמי ביטחון<ref></ref>
|}
תוכן הכותרת.

== ראו גם ==
* לוחמת רשת
* טרור קיברנטי
* האקינג
* האקטיביזם

== קישורים חיצוניים ==
* [https://cert.gov.ua/article/5213167 Targeted Turla attacks (UAC-0024, UAC-0003) using CAPIBAR and KAZUAR malware (CERT-UA#6981)] באתר cert.gov.ua 
* [https://www.mandiant.com/resources/blog/turla-galaxy-opportunity Turla: A Galaxy of Opportunity] באתר www.mandiant.com
* [https://www.wired.com/story/turla-history-russia-fsb-hackers/ The Underground History of Russia’s Most Ingenious Hacker Group] באתר wired.com
* [https://010.co.il/usa-neutralizes-russia-cyber-espionage-tool/ ממשלת ארצות הברית מנטרלת את כלי ריגול הסייבר המתוחכם ביותר של רוסיה] באתר 010.co.il
* [https://www.secureworks.com/research/threat-profiles/iron-hunter Threat Profiles] באתר ecureworks.com
* [https://cert.gov.ua/article/5213167 Targeted Turla attacks] באתר cert.gov.ua
* [https://www.cisa.gov/news-events/cybersecurity-advisories/aa23-129a Hunting Russian Intelligence “Snake” Malware] באתר cisa.gov
* [https://www.mandiant.com/resources/blog/turla-galaxy-opportunity Turla: A Galaxy of Opportunity] באתר mandiant.com
* [https://cybergeeks.tech/a-step-by-step-analysis-of-the-russian-apt-turla-backdoor-called-tinyturla/ A STEP-BY-STEP ANALYSIS OF THE RUSSIAN APT TURLA BACKDOOR CALLED TINYTURLA] באתר cybergeeks.tech

== הערות שוליים ==

2023 07
מגדל יריד הסחר

מֶסֶהטוּרְם (בגרמנית: Messeturm, או בעברית: מגדל יריד הסחר) הוא גורד שחקים בן 63 קומות, 257 מ', ברובע וסטאנד סוד בפרנקפורט, גרמניה. זהו המגדל השני בגובהו בפרנקפורט, השני בגובהו בגרמניה והשלישי בגובהו באיחוד האירופי. המגדל היה הגבוה ביותר באירופה מאז השלמת בנייתו ב-1990 ועד 1997, אז עבר אותו מגדל קומרצבנק, שנמצא גם הוא בפרנקפורט.

המגדל ממוקם ליד מתחם יריד הסחר של פרנקפורט. הלמוט יאן עיצב את המסהטורם בסגנון אדריכלי פוסט-מודרני. זה נחשב לאחת מקלאסיקות העיצוב בקרב גורדי שחקים אירופאים. למרות שמו, המסהטורם אינו משמש לתערוכות ירידים אלא כבניין משרדים. זהו אחד הבניינים הבודדים בגרמניה עם מיקוד משלהם (60308), עוד אחד כזה הוא מגדל אופרנטורם, עוד גורד שחקים בפרנקפורט.

== עיצוב ==
המסהטורם דומה בעיצובו למגדלים של אדריכלים אחרים כולל בנק אוף אמריקה פלאזה באטלנטה, ג'ורג'יה ומגדל קי בקליבלנד, אוהיו. תושבי פרנקפורט קוראים למגדל לעיתים קרובות עיפרון ("Bleistift") בשל צורתו. בניית יסוד הבניין קבעה שיא עולמי ליציקת הבטון הרציפה הארוכה ביותר. תשעים משאיות יצקו בטון במשך 78 שעות לתוך הבסיס בעומק 6 מטר. שטח קומת הקרקע שלו הוא רק 1,681 מ"ר (18,090 רגל רבוע), וכולל פירמידה של 36.3 מ' (119.1 רגל) בחלק העליון.

המגדל משתמש במספר צורות גאומטריות בעיצובו כגון טביעת הרגל המרובעת שהיא הצורה העיקרית המשמשת בכל המגדל. לאחר מכן הוא עולה לצורה גלילית אשר מסתיימת לבסוף בפירמידה.

יש 900 מקומות חניה בחניון ציבורי וחיבור ישיר לרכבת התחתית.

== גלריה ==
<gallery>
Sunset-maintower-2011-ffm-072-b.jpg|המגדל בשקיעה
Frankfurt am Main Messeturm bei Nacht.jpg|המגדל בלילה
Messeturm from street level.jpg|המגדל מנקודת תצפית של הרחוב שמתחתיו
Friedrich-Ebert-Anlage 2, Frankfurt.jpg
</gallery>

==קישורים חיצוניים==

קטגוריה:פרנקפורט: מבנים
קטגוריה:גרמניה: גורדי שחקים
SSL (חברה)

SSL (בעבר -Space Systems/Loral, LLC (SS/L)) היא חברה בתחום תעשיית החלל. מטה החברה ממוקם בפאלו אלטו והיא נמצאת בבעלות מלאה של Maxar Technologies הקנדית.

==היסטוריה==
החברה הוקמה כמעבדת מחקר מערבית של פילקו בשנת 1957. בהמשך היא הייתה חטיבת החלל של פורד ונרכשה על ידי Loral Corporation בשנת 1990 תמורת 715 מיליון $. לאחר הרכישה שמה שונה ל-Space Systems/Loral. גם יחידות נוספות של "פורד" בתחום החלל מסן חוזה נרכשו על ידי Loral.

בשנת 2012 החברה נרכשה על ידי חברה קנדית MDA תמורת 875 מיליון $. בשנת 2017 שמה חברת האם שונה ל-Maxar Technologies.

==מוצרים==
בשנת 1960 נבנה הלווין הראשון Courier 1B, שהיה בין לווייני תקשורת הראשונים.

במרוצת השנים החברה בנתה לווייני תקשורת, לווייני מזג אוויר ולווייני חישה מרחוק. בין לקוחות החברה חברות כמו אינטלסט, Eutelsat, Globalstar, SES ורבים אחרים. החברה סיפקה רוב לווייני צילום מסדרה "SkySat" שמופעלת על ידי Planet Labs. בסך הכול סופקו ללקוחות כ-100 לוויינים בתחומים שונים.

מוצרי החברה שולבו בתחנת החלל הבין-לאומית. מערכת מדחפים של LADEE תוכננו ונבנו על ידי SSL.

בשנת 2017 SSL זכתה בפרויקט של נאס"א לבניית רכב חלל לבדיקת ותחזוקת לוויינים קיימים. הפרויקט מבוצע ביחד עם מעבדת המחקר של צי ארצות הברית וגופי מחקר נוספים. בשנת 2019 החברה החליטה לעזוב את הפרויקט

במאי 2019 SSL נכללה ברשימת חברות שישתפו פעולה עם נאס"א במשימה לירח החדשה "ארטמיס".

גשושית פסיכה שמתוכנן לשיגור באוקטובר 2023 נבנה על ידי SSL.

== קישורים חיצוניים ==

* 
* [https://rocketreach.co/space-systems-loral-profile_b5c4916bf42e0dcb מידע על החברה]

==הערות שוליים==

קטגוריה:חברות אמריקאיות
קטגוריה:חברות חלל
רומר (פרנקפורט)

הרוּמֵר (בגרמנית: Römer; שם משפחה גרמני, בעברית: "רומאי") הוא מבנה מימי הביניים באזור העיר העתיקה של פרנקפורט, גרמניה, ובית העירייה שלה כבר למעלה מ-600 שנה. הוא אחד מנקודות הציון החשובות בגרמניה. הרומר ממוקם מול כנסיית סנט ניקולס העתיקה. משפחת הסוחרים רומר מכרה אותו יחד עם בניין שני, ברבור הזהב (Goldener Schwan), למועצת העיר ב-11 במרץ 1405 והוא הוסב לשימוש כבניין העירייה של פרנקפורט. בניין העירייה הוא למעשה הבניין האמצעי מתוך סט של שלושה בניינים הממוקמים ברחבת רומנברג.

הרומר אינו מוזיאון מכיוון שהוא משמש מדי פעם את העיר למטרות שונות, למשל כמשרד רישום אזרחי.

רובע העיר העתיקה לשעבר בין רומר לקתדרלת סנט ברתולומיאו פותח מחדש כרובע דום-רומר עד 2018, כולל מספר שחזורים של מבנים היסטוריים שנהרסו במהלך מלחמת העולם השנייה.

== הרחבות ==
מתחם הבניינים הורחב ברציפות במהלך השנים, ובסופו של דבר אחד-עשר בתים מחוברים זה לזה, וכתוצאה מכך חלל פנים מבלבל למדי. בתחילת המאה ה-19, ההיסטוריון של פרנקפורט אנטון קירשנר אמר כי בבניין עיריית פרנקפורט יש "מדרגות, חצרות, אולמות וחדרים בתערובת מבוך".

ב-1424 קנתה העיר את בית פראואנרוד, ב-1510 את בית ויולה ובשנת 1542 את בית שוורצנפלס, שכולם היו מחוברים אדריכלית למתחם הראשי.

לאחר מכן, בשנת 1596 קנתה מועצת העיר את בית וואנבאך, שניצב ליד הגולדן שוואן, וכן את הבניין משמאל להאוס רומר, האוס לוונשטיין, ושניהם התחברו לרומר. פרויקטי בנייה אלה היו מסובכים מאוד, שכן גבהי הרצפה של לוונשטיין ורומר היו שונים.

ב-1843 נוספו בית פראונשטיין והזלצהאוז תמורת 32,000 גילדן. לבסוף, בשנת 1878 קנתה העיר את בית אלט-לימפורג מימין להאוס רומר. החזית הניאוגותית הנוכחית עם מרפסת נבנתה משנת 1896 מרשימה יותר, אך ראש העיר פרנץ אדיקס החליט נגד הצעתו של הקייזר וילהלם ותכנן את החזית בצורה מסבירת פנים יותר.

הרומר נחנך מחדש בשנת 1955 על ידי הנשיא תיאודור יוס.

בעשורים הבאים שוחזרה החזית פעמיים נוספות, בשנים 1974 ו-2005, והבתים ברומרברג חזרו למראה הניאוגותי של שנת 1900. גם הפנים עוצב מחדש. בשנת 1988 הושלם אולם ישיבות מועצת העיר המשופץ.

== ארכיטקטורה ==
המרפסת
המאפיינים החיצוניים של מערכת הבניינים משקפים רוחב רחב של ההיסטוריה של פרנקפורט וגרמניה, למרות שהם עוצבו בתחילת המאה ה-20. לחזית המפורסמת עם שלוש פסגות יש אלמנטים של עיצוב מימי הביניים. הפינה השמאלית מציגה את מה שמכונה פרנקפורטיה, ההתגלמות הנשית של העיר. באמצע, האוס רומר מציג את ארבעת הקייזרים של האימפריה הרומית הקדושה, שני שלטי נשק של העיר, לוח שעון וכרזת המתארת את העובדות החשובות ביותר על הבניין. ארבעת הקייזרים הם פרידריך ברברוסה (המלך הראשון שנבחר בפרנקפורט), לואי הבווארי (שנתן זכויות כינוס לעיר ואיפשר את הרחבת העיר), שארל הרביעי (שהפך את פרנקפורט למקום שבו נערכה הצבעה לבחירה בקייזר), ומקסימיליאן השני (הקייזר הראשון שהוכתר בקתדרלת פרנקפורט).

כמו החזית הניאוגותית, המרפסת נוספה לאחר הבנייה מחדש בשנת 1900, והחליפה גג עץ. המרפסת שימשה ומשמשת כבמה ציבורית לביקורי מדינה ואירועי ספורט – למשל, אלופי העולם בכדורגל בגביע העולם לנשים ב-2003 והסגניות באליפות העולם ב-2002.

גישה נוספת נבחרה לתכנון החזיתות של שני הבתים הצפון-מזרחיים (הוואנבך והזלצהאוז). בניגוד לשאר הבתים במתחם, במקום לשחזר את החזית הוילהלמינאית הישנה, יצרו האדריכלים עיצוב חדש לחלוטין תוך שימוש בשילוב של מסגרות עץ מימי הביניים וסגנונות מודרניים. הפסיפסים במסגרות העץ מציגים מוטיב של עוף החול, סמל להתחלה החדשה של פרנקפורט המודרנית לאחר המלחמה.

==קישורים חיצוניים==

קטגוריה:פרנקפורט: מבנים
היי דנה

"היי דנה" הוא סינגל שהוקלט על ידי הזמרת הישראלית אילנית. את השיר הוציאה בשנת 1979 לאור חברת תקליטים פולידור רקורדס, כסינגל שלא מתוך אלבום אולפן. גרסה בין-לאומית שלו, בשם "Hey Mama" יצאה כתקליט 7 אינץ' בגרמניה.

== על השיר ==
"היי דנה" נכתב והולחן על ידי חיים קינן ושוקי לוי, והופק על ידי קובי אשרת. במרכז מילותיו מסופר על מערכת יחסים בהתהוות בין דנה לבחיר לבה. ב-2 באוקטובר 1979 נכנס לראשונה למצעד הפזמונים השבועי של רשת ג' במקום ה-24. ב-4 בדצמבר עלה למקום החמישי, שיאו במצעד הנוכחי. לבסוף, ב-29 בינואר 1980 יצא מהדירוג לאחר שבעה-עשר שבועות צעידה רצופה. כמו כן, "היי דנה" הגיע בשיאו למקום השני במצעד השבועי של גלי צה"ל.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1979
קטגוריה:סינגלים מ-1979
קטגוריה:שירי אילנית
קטגוריה:שירים בעברית
קטגוריה:סינגלים בהוצאת פולידור רקורדס
אליעזר גלאובך-גל

אליעזר גלאובך-גל (נולד ב-1933) הוא סופר ופעיל חברתי בישראל.

== ביוגרפיה ==
אליעזר גלאובך-גל נולד בשנת 1933 בכפר צ'רפקאוץ' (Cerepcăuți) שבצפון בוקובינה שברומניה (היום Cherepkivtsi שבמערב אוקראינה). אליעזר גלאובך הוא בנם של קלרה ושלמה גלאובך אשר ניהל חווה חקלאית גדולה.

בסוף שנת 1947 יצא אליעזר להכשרה של עליית הנוער בשם "אלניה" בהולנד.

אליעזר עלה ארצה שנה לאחר אימו, באוקטובר 1948. הוא נקלט בקיבוץ כפר גליקסון, ועבר להתגורר עם אימו בחיפה. בשעות היום היה אליעזר עובד בנמל ובערב הוא למד בבית הספר.

אליעזר התגייס לצה"ל ושירת כקצין חי"ר ועבר קורס חובלים.

בשנת 1957 התחתן אליעזר עם רחל זימרמן. בשנת 1958 עברו לירושלים, שם הוא השלים את לימודי התואר הראשון במדעי המדינה באוניברסיטה העברית. לימים השלים את לימודיו לתואר שני ושלישי בארצות הברית.

אליעזר היה מנהל בבית העם בירושלים ובשנת 1961 בוא הכין את בית העם למשפט אייכמן.

אליעזר מילא תפקידים ציבוריים רבים, ביניהם- סמנכ"ל החברה הממשלתית לתיירות, יושב ראש עולמי של ארגון יוצאי בוקובינה, חבר הנהלת חוות הנוער הציוני, אליעזר היה ממקימי מרכז תרבות עמים לנוער, וחבר מועצת יד ושם.

אליעזר היה חבר מועצת עיריית ירושלים ויועצו של ראש העירייה טדי קולק והוצב במקום סמלי ברשימת מפלגת העבודה לכנסת ב-2003.

במהלך השנים השתתף אליעזר בלמעלה משישים כינוסים בינלאומיים ברחבי העולם בנושא של הסדר שלום במזרח התיכון. בגיל גבורות זכה אליעזר בפרס ממלכתי על מפעל חיים על תרומתו לשיפור איכות החיים והסביבה בישראל, פרס לשנת 2014 שהוענק לו במעמד רשמי במשכן הכנסת.

== משפחה ==
בשנת 1940 נולד אחיו פישל-דגי. אביו שלמה ואחיו פישל-דגי נספו בשואה. בשנת 1957 התחתן אליעזר עם רחל זימרמן, לזוג נולדו שתי בנות - שלומית ורוויטל, ושלוש נכדות - רותם, דניאל ועינב.

== ספריו ==
אליעזר כתב מספר ספרים בנושא מעמדה המדיני של ירושלים וכן בנושא שואת יהודי בוקובינה ורומניה. מבין ספריו:
* אנתולוגיה (ירושלים: הוצאה עצמית, 2022). [https://drive.google.com/file/d/1-lBMwy5T2U0o-OQ4n7LHYFqfJ4ab0lpH/view?usp=sharing קישור לספר]
* הולודומור: מסעות ילדותי בשואה (ירושלים: הוצאה עצמית, 2022). [https://drive.google.com/file/d/1J8-KBwXXSxZa2NosaYRJgBd3AMnxPQNm/view?usp=drive_link קישור לספר], [https://drive.google.com/file/d/1l2ZWYC7Ds24zxRsvlbEYAQTRWEvNjFDV/view?usp=sharinghttps://drive.google.com/file/d/1l2ZWYC7Ds24zxRsvlbEYAQTRWEvNjFDV/view?usp=sharing קישור לסרטון]
* לצדו של ענק: טדי קולק (ירושלים: הוצאה עצמית, 2020). [https://docs.google.com/document/d/1jYG3e0BoXRC3CLPELhtkra23Ip7pUerl/edit?usp=sharing&ouid=108349263356231957001&rtpof=true&sd=true קישור לספר]
* ר' משה זימרמן (ירושלים: הוצאה עצמית, 2020). [https://docs.google.com/document/d/1S8yD86B933UBAvoKK-oXgiFk2D87T0ME/edit?usp=sharing&ouid=108349263356231957001&rtpof=true&sd=true קישור לספר]
* ירושלים השלמה שסועה (תל אביב: הוצאת ירון גולן, 1998).

==הערות שוליים==

קטגוריה:חברי מועצת העיר ירושלים
פעם בשנה

"פעם בשנה" הוא סינגל שהוקלט על ידי הזמרת הישראלית אילנית. את השיר הוציאה בשנת 1980 לאור חברת התקליטים פונוקול, והוא נכלל כרצועה השנייה באלבום האוסף הרביעי של הזמרת, ארבעה צדדים.

== על השיר ==
"פעם בשנה" נכתב והולחן על ידי שמרית אור וקובי אשרת, שגם הפיק אותו. לצד השירים הישנים שנכללו באוסף ארבעה צדדים, הוציאה אילנית גם כמה שירים חדשים. "פעם בשנה" נמנה ביניהם. הוא זכה להצלחה גבוהה במצעד הפזמונים השבועי של רשת ג', כשבשיאו דורג במקום השלישי. במצעד סוף השנה של התחנה הוצב במקום ה-16. כמו כן, במצעד השבועי של גלי צה"ל הגיע השיר בשיאו למקום העשירי.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1980
קטגוריה:סינגלים מ-1980
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:שירים שהולחנו על ידי קובי אשרת
קטגוריה:סינגלים בהוצאת פונוקול
אני לא מאמינה

"אני לא מאמינה" הוא סינגל שהוקלט על ידי הזמרת הישראלית אילנית. את השיר הוציאה בשנת 1980 לאור חברת התקליטים פונוקול, והוא נכלל כרצועה השלישית באלבום האוסף הרביעי של הזמרת, ארבעה צדדים.

== על השיר ==
"אני לא מאמינה" נכתב והולחן על ידי שמרית אור וקובי אשרת, שגם הפיק אותו. לצד השירים הישנים שנכללו באוסף ארבעה צדדים, הוציאה אילנית גם כמה שירים חדשים. "אני לא מאמינה" נמנה ביניהם. הוא זכה להצלחה גבוהה במצעד הפזמונים השבועי של רשת ג', כשבשיאו דורג במקום הרביעי. במצעד סוף השנה של התחנה הוצב במקום ה-29. כמו כן, במצעד השבועי של גלי צה"ל הגיע השיר בשיאו למקום הראשון במשך שבועיים ברציפות.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1980
קטגוריה:סינגלים מ-1980
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:שירים שהולחנו על ידי קובי אשרת
קטגוריה:סינגלים שהגיעו למקום הראשון בישראל
קטגוריה:סינגלים בהוצאת פונוקול
חמסין של ניסן

"חמסין של ניסן" הוא סינגל שהוקלט על ידי הזמרת הישראלית אילנית. את השיר הוציאה בשנת 1980 לאור חברת התקליטים פונוקול, והוא נכלל כרצועה הפותחת של אלבום האוסף הרביעי של הזמרת, "ארבעה צדדים".

== על השיר ==
"חמסין של ניסן" נכתב על ידי לאה גולדברג והולחן על ידי שייקה פייקוב, שגם הפיק אותו. לצד השירים הישנים שנכללו באוסף ארבעה צדדים, הוציאה אילנית גם כמה שירים חדשים. "חמסין של ניסן" נמנה עימם. הוא זכה להצלחה גבוהה במצעד הפזמונים השבועי של רשת ג', כשבשיאו דורג במקום הראשון. עם זאת, הוא לא נכנס למצעד סוף השנה של התחנה. כמו כן, במצעד השבועי של גלי צה"ל הגיע השיר בשיאו למקום השביעי.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1980
קטגוריה:סינגלים מ-1980
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי לאה גולדברג
קטגוריה:שירים שהולחנו על ידי שייקה פייקוב
קטגוריה:שירים על זמן
קיץ
קטגוריה:סינגלים שהגיעו למקום הראשון בישראל
קטגוריה:סינגלים בהוצאת פונוקול
רם ויאחירב

רם איבנוביץ' ויאחירב (ברוסית: Рем Иванович Вяхирев; 23 באוגוסט 1934 – 11 בפברואר 2013) היה מהנדס, מדינאי ומנהל סובייטי ורוסי, בשנים 1993–2001 יו"ר מועצת המנהלים של גזפרום.

ויאחירב יזם את הקמת גזפרום כחברה בינלאומית ומנע את העברת השליטה על עתודות האנרגיה הרוסיות וסחר בינלאומי בגז להון זר, כפי שתוכנן באמנת האנרגיה . זכה לכינוי "מלך הגז" של רוסיה<ref></ref>.

==ביוגרפיה==
רם ויאחירב נולד ב-1934 בכפר בולשאיה צ'רניגובקה, מחוז קויבישב, והיה הילד הבכור במשפחה של מורים כפריים.

ב-1973 פגש את ויקטור צ'רנומירדין, המנהל החדש של מפעל עיבוד הגז באורנבורג. היכרות זו מילאה תפקיד חשוב בקריירה המאוחרת של ויאחירב.

בשנים 1983–1986 – סגן שר תעשיית הגז של ברית המועצות, במקביל ראש טיומנגזפרום.

27 במאי 1986 מונה לסגן השר הראשון של תעשיית הגז של ברית המועצות. יחד עם ויקטור צ'רנומירדין הם הצליחו לשכנע את מועצת השרים של ברית המועצות ליצור את קונצרן הגז הממלכתי גזפרום על בסיס מינגזפרום. בארגון החדש, ויאחירב הופך לסגן יו"ר הדירקטוריון הראשון.

ויאחירב הוא אחד המארגנים העיקריים של הקונגרס העסקי האירופי (מאז 2015 – קונגרס העסקים הבינלאומי). בוועידת ההקמה של ה-EBC ויאחירב נבחר ובמשך חמש שנים (1997–2002) היה נשיא ה-EBC<ref>https://globalmsk.ru/person/id/32</ref>.

==קישורים חיצוניים==

* 

==הערות שוליים==

קטגוריה:גזפרום: אישים
קטגוריה:מיליארדרים רוסים
קטגוריה:מעוטרי עיטור הכוכב של יוגוסלביה
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:רוסים שנולדו ב-1934
קטגוריה:רוסים שנפטרו ב-2013
בשביל אל הכפר

"בשביל אל הכפר" הוא סינגל שהוקלט על ידי הזמרת הישראלית אילנית. הוא יצא לאור בשנת 1981, על ידי חברת התקליטים פונוקול, כרצועה השנייה באלבום האולפן ה-15 של הזמרת, אל הדרך.

== על השיר ==
"בשביל אל הכפר" נכתב והולחן על ידי שמרית אור והנרי בראטר, שגם הפיק אותו. ב-1 בספטמבר 1981 נכנס לראשונה למצעד הפזמונים השבועי של רשת ג' במקום ה-24. ב-24 בנובמבר עלה למקום השני, שיאו במצעד הנוכחי. לבסוף, יצא מהדירוג השבועי לאחר ב-22 בדצמבר לאחר ארבעה-עשר שבועות צעידה רצופה. כמו כן, גם במצעד השבועי של גלי צה"ל הגיע השיר בשיאו למקום השני.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1981
קטגוריה:סינגלים מ-1981
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:שירים שהולחנו על ידי קובי אשרת
קטגוריה:שירים על מקומות
קטגוריה:סינגלים בהוצאת פונוקול